als_Latn dik_Latn sag_Latn
Ja se si të organizoni një dasmë origjinale
Cila ceremoni mund të jetë më origjinale se sa ajo e një martese që ndërthur dashurinë për partnerin dhe atë për natyrën?! Po flasim për “Green wedding” (dasmën në natyrë), tendencë e cila po përhapet me shpejtësi në Shtetet e Bashkuara të Amerikës. “Green wedding” janë martesa ekologjike-miqësore. Fenomeni po dominon në Amerikë ku shumë çifte parapëlqejnë ta kryejnë ceremoninë martesore dhe ëndrrën e tyre të dashurisë në emër të qëndrueshmërisë sociale dhe mjedisore. “Green wedding” nuk është një martesë që respekton vetëm mjedisin, por edhe shoqërinë. Një martesë eko-miqësore mund të jetë shumë moderne.
Dekori në natyrë
Dasma në natyrë është një përzgjedhje ideale për një çift jashtë tradicionales, në kopsht, në plazh etj. Nëse ju pëlqen gjelbërimi atëherë ju mund të shfrytëzoni edhe parqet publike, mjafton që të vendosni karriget dhe aksesorët e tjerë të nevojshëm.
Vendi ku do të ulet çifti mund të jetë në formën e çadrave indiane “Raj”. Ajo mund të zbukurohet me drita të vogla, pëlhura mëndafshi dhe tyli, tullumbace të vogla me ngjyra etj. Tavolinat dhe karriget mund të zbukurohen me pëlhura sateni dhe fjongo të mëdha tyli. Mund të përdorni mbi to vazo kristali për lulet dhe shandanë. Nëse në park ka pemë mund t’i zbukuroni ato me drita të vogla. Gjithsesi duhet të dini se dasmat në natyrë janë një sfidë më vete pasi moti mund t’jua “prishë planin”. Ndonjëherë këto dasma mund të kushtojnë edhe më tepër se ato që zhvillohen në ambiente të brendshme, ndaj duhet të merren në konsideratë të gjitha detajet.
Ka disa gabime që duhen shmangur kur organizoni një martesë!
Ja disa prej tyre:
Shmangni delegimin e detyrave te miqtë ose te të afërmit. Kjo mund të shkaktojë shumë probleme!
-Mos shërbeni alkool shumë të fortë gjatë koktejit, në mënyrë që të shmangni uljen e disa mysafirëve në tryezë edhe para shërbimit. Shampanja është e lejuar!
-Për pjatën kryesore, kini kujdes me mishin në qoftë se ju keni shumë miq të ftuar, duke qenë se gatimi i tij mund të jetë një problem!
-Mos harroni të përzgjidhni muzikën.
-Dhe më e rëndësishmja, edhe në qoftë se dasma juaj do të zhvillohet në verë, gjithmonë mbani një zgjidhje rezervë në rast të motit të keq.
-Vendosni sa do të shpenzoni dhe mos e kapërceni, të paktën jo për detaje shtesë.
Si të visheni kur ftoheni në një martesë?
Në fakt, ka një sërë rregullash që vlejnë për çdo lloj martese, nga ajo në drekë tek ajo në mbrëmje, nga ajo formale në informale dhe kështu me radhë. Mos u vishni kurrë me të bardha: e bardha është ngjyra e nuses, protagonistes së ditës, e vetmja që në atë ditë duhet të vishet me fustan të bardhë.
Look-u i njëjtë është i papërshtatshëm: nuk rekomandohet të zgjidhni një look me një ngjyrë të vetme, të kuqe ose ngjyrë vjollcë, me të parën do të dukeshit agresive ndërsa e dyta sjell fat të keq. Mos vini varëse të ngarkuara, sidomos kur ceremonia mbahet në kishë.
Mos vishni rroba seksi: parimi është i njëjtë edhe për zgjedhjen e bizhuterive; nuk duhen veshur rroba shumë transparente, apo të shkurtra duke qenë se nuk janë adekuate për rastin. Mos vishni fustane dhe këpucë të pakëndshme: mos harroni se dasma mund të bëhet një maratonë e vërtetë, kështu që është gjithmonë mirë që të zgjidhni diçka komode.
E zeza: Ngjyra e zezë nuk duhet të vishet në dasmë e pashoqëruar me aksesorë që i japin dritë, me ngjyra për të thyer ngjyrën e errët. Gjatësia e rrobave dhe aksesorëve: mos harroni se veshjet e gjata janë të ndaluara për dasmat që zhvillohen në mëngjes, ndërsa kapja e flokëve me model është “out” për ata që janë nën 17 vjeç. /shqip/
- Të gjitha dobitë e dietës mesdhetare
- Gjërat që duhet t’ia thoni nënës suaj para se të vdesë
- Gruaja lind dy herë brenda shtatë javësh
- Rrëfimi i nënës: Dua më shumë qenin se sa djalin
- A duhet ta mbash beben në çantë?
- Djali me katër duar dhe katër këmbë konsiderohet perëndi
- 10 këshilla për një gjumë të mirë
- 6 gjëra që nuk i duhen thënë një femre shtatzënë
- Studimi: Mos i ndihmoni fëmijët për të bërë detyrat
- Darka me familjarë e zvogëlon rrezikun nga mbipesha
- Si t’i “bindim” fëmijët për të lexuar
- Si duhet të mësojë fëmija?
- TV-ja assesi nuk duhet të lihet në dhomë të gjumit
- Si t'i edukoni sa më mirë fëmijët tuaj
- Fëmijëve nuk duhet t’u drejtoheni me ”fjalorin e foshnjave”
- Disa këshilla për fëmijët e sapolindur
- 10 këshilla për tu zgjuar me lehtësi në mëngjes
- Lindja pas moshës 30 vjeçe zgjat jetën
- Distanca midis lindjeve dhe lindja e parakohshme
- Ja se si të organizoni një dasmë origjinale
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn